[{"text_idx": "#000013", "text": "Ymunodd Glenn a\u0302\u2019r Scarlets fel hyfforddwr amddiffynnol ar gyfer y tymor 2019-20, gan gymryd drosodd o\u2019r prif hyfforddwr Brad Mooar ar gyfer ymgyrch 2020-21."}, {"text_idx": "#000014", "text": "Dywedodd: \u201cRwy\u2019n cyhoeddi heddiw fy mod yn gadael y Scarlets. Mae wedi bod yn bleser i hyfforddi\u2019r clwb arbennig yma. Mae\u2019r tymor yma wedi bod yn gyfnod anodd iawn gan ystyried y pandemig yn ein herio fel staff a chwaraewyr ond maent wedi ymdopi\u2019n rhagorol trwy gydol. Dwi\u2019n gadael y clwb gydag atgofion melys o ddwy flynedd fythgofiadwy yn y Gorllewin."}, {"text_idx": "#000015", "text": "\u201cRydym wedi mwynhau sawl achlysur, ac yn gallu mwynhau hynny yng nghwmni\u2019r cefnogwyr yn ystod y flwyddyn gyntaf. Wna\u0302i ddim anghofio\u2019r gemau Ewropeaidd yn Toulon, Bayonne a Gwyddelod Llundain pan oedd y gefnogaeth o\u2019r cefnogwyr ar y daith yn anhygoel. Roedd ein ge\u0302m Cwpan Pencampwyr yn erbyn Caerfaddon tymor yma yn un rwy\u2019n siw\u0302r byse\u2019r cefnogwyr ffyddlon wedi mwynhau\u2019n fawr."}, {"text_idx": "#000016", "text": "\u201cMae\u2019r clwb o fewn dwylo da wrth symud ymlaen i mewn i\u2019r tymor newydd a dwi ond yn dymuno\u2019r gorau. Hoffwn ddweud diolch enfawr i\u2019r staff ardderchog a\u2019r chwaraewyr rhagorol sydd yma ac wrth gwrs y cefnogwyr. Dw i wedi mwynhau bob munud yn eich cwmni."}, {"text_idx": "#000018", "text": "Dywedodd cadeirydd gweithredol y Scarlets Simon Muderack: \u201cHoffwn ddiolch Glenn am ei ymrwymiad calonnog i\u2019r Scarlets yn ystod ei amser yma ac rydym yn dymuno\u2019r gorau iddo am y dyfodol."}, {"text_idx": "#000019", "text": "Dai Flanagan bydd wrth y llyw fel prif hyfforddwr interim am weddill ymgyrch Cwpan yr Enfys."}]